Buail leis na daoine ag croílár Out of the Ordinary/As an nGnách, opera comhchruthaithe le rannpháirtithe timpeall na hÉireann, ina measc pobal Inis Meáin, amach ón gCósta Thiar; déagóirí tuaithe; agus daoine fásta ina gcónaí i dTamhlacht agus Baile Átha Cliath Theas. Is a gcuid comhshamhlaíochta, a ndúthracht, a gcuid tallaine agus a gcomhshaothar a chuir Out of the Ordinary/As an nGnách ar an bhfód.
Baill Phroifisiúnta
Tá an fhoireann chruthaitheach atá ag comhoibriú ar Out of the Ordinary/As an nGnách ar na healaíontóirí is mó cáil in Éirinn ina réimsí ealaíne féin. Saineolaí is ea an stiúrthóir Jo Mangan sa scéalaíocht chruthaitheach le amharclannaíocht suíomhoiriúnaithe (dráma curtha in oiriúint do láthair ar leith, de ghnáth lasmuigh d’amharclann) agus taibhealaín VR. Roghnaíodh an cumadóir Finola Merivale chun an opera a chumadh toisc go bhfuil spéis ar leith aici i gcomhchruthú agus réaltacht fhíorúil mar mheán nua chun opera a chur faoi bhráid an phobail. Tugann ár leabhrógaí (an té a scríobhann na focail a chantar) Jody O’Neill taithí na mblianta léi ag scríobh don scáileán agus don stáitse. Is ise a chuirfidh cruth ar scéal an opera ón ionchur agus aiseolas a thagann ón bpobal. Roinnfidh foireann an stiúideo léiriúcháin chruthaitheach Algorithm a gcuid saintaithí linn chun an teicneolaíocht is nuálaí a úsáid le íomhánna amharc-ealaíona den scoth a chruthú. Agus beidh Camille Donegan ó Virtual Reality Ireland ar fáil lena saineolas i réimse na n-ealaíona agus na teicneolaíochtaí tumthacha a roinnt linn agus an saothar seo á fhorbairt. Déannan Nil Venditti stiúradh ar an soprán Daire Halpin, meán-soprán Naomi-Louisa O’Connell agus ceol-fhoireann aireagail de cheoltóirí proifisiúnta.